CELEX: 62010CN0555
Language: et
Date: 2010-11-26 00:00:00
Title: Kohtuasi C-555/10: 26. novembril 2010 esitatud hagi — Euroopa Komisjon versus Austria Vabariik

29.1.2011   
            
            
               ET
            
            
               Euroopa Liidu Teataja
            
            
               C 30/27
            
         26. novembril 2010 esitatud hagi — Euroopa Komisjon versus Austria Vabariik
   (Kohtuasi C-555/10)
   ()
   2011/C 30/45
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: G. Braun ja H. Støvlbæk)
   
      Kostja: Austria Vabariik
   
      Nõuded
   
   
               —
            
            
               tuvastada, et Austria Vabariik on esimese raudteepaketi rakendamisel rikkunud kohustusi, mis tulenevad muudetud direktiivi 91/440/EMÜ artikli 6 lõikest 3 ja II lisast ning direktiivi 2001/14/EÜ artikli 4 lõikest 2 ja artikli 14 lõikest 2;
            
         
               —
            
            
               mõista kohtukulud välja Austria Vabariigilt.
            
         
      Väited ja peamised argumendid
   
   Komisjon leiab, et raudteeinfrastruktuuri kasutaja sõltumatust, mida nõuab direktiiv, ei ole Austria õiguses kohaselt rakendatud.
   See, et organisatsioon, mis ühendab Austrias valdusühinguna ühelt poolt tingimata vajalikke raudteeinfrastruktuuri ülesandeid täitva ettevõtja ja teiselt poolt raudteeteenuseid pakkuva ettevõtja, on küll põhimõtteliselt lubatud. Siiski tuleb tagada, et need ettevõtjad oleks majanduslikult teineteisest sõltumatud.
   Valdusühing ei tohi eelkõige kuidagi kontrollida tütarettevõtjat, kes täidab tingimata vajalikke raudteeinfrastruktuuri ülesandeid. See ei ole Austrias tagatud. Infrastruktuuri kasutaja sõltumatust ei kontrolli ükski sõltumatu asutus ja konkurentidel ei ole mingit tõhusat kaebevõimalust teatud ettevõtja eelistatud kohtlemise korral.
   Puuduvad ka piisavad seaduslikud või lepingulised sätted, mis reguleeriks suhteid valdusühingu ja tema tingimata vajalikke raudteeinfrastruktuuri ülesandeid täitva tütarettevõtja vahel.
   Komisjoni väitel tekitavad majandusliku sõltumatuse osas kahtlust ka mitmed isikutega seotud sidemed valdusühingu ja tütarettevõtja vahel, nagu vastavates juhtkondades ametiülesannete kattumine. Komisjoni väitel tuleb mõneks aastaks välistada, et ühe ettevõtja juhtkond täidaks teise ettevõtja juhtkonna ülesandeid. Lisaks tuleb tingimata vajalikke raudteeinfrastruktuuri ülesandeid täitva ettevõtja juhtkond määrata sõltumatu asutuse järelevalvel.
   Lisaks on komisjoni arvates vaja füüsiliselt ja isikuid puudutavalt eraldada ka vastavad informatsioonisüsteemid, selleks et tagada tingimata vajalikke raudteeinfrastruktuuri ülesandeid täitva ettevõtja vajalik sõltumatus.